STA แจงน้ำท่วมใต้กระทบเล็กน้อย
STA แจงน้ำท่วมภาคใต้ กลุ่มบริษัทได้รับผลกระทบเล็กน้อย
5 พ.ย. 2553

STA แจงน้ำท่วมภาคใต้ กลุ่มบริษัทได้รับผลกระทบเล็กน้อย 
รายงานข่าวจากบริษัท ศรีตรังแอโกรอินดัสทรี จำกัด (มหาชน) (STA) ชี้แจงเหตุการณ์น้ำท่วมทางภาคใต้จากเหตุการณ์น้ำท่วมทางภาคใต้นั้น มีผลกระทบเล็กน้อยต่อกลุ่มบริษัทในโรงงานบริเวณจังหวัดสงขลาเท่านั้น โดยสายการผลิตยางธรรมชาติสามารถเดินการผลิตได้ตามปกติหลังจากระดับน้ำได้ลดลงสู่ปรกติในระยะเวลาอันรวดเร็ว ในส่วนของสายการผลิตสินค้าสำเร็จรูป (ถุงมือยางและท่อยางแรงดันสูง)ของบริษัทร่วมนั้นอยู่ในระหว่างการตรวจเช็คสภาพเครื่องจักรเพื่อเตรียมความพร้อมเดินสายการผลิต คาดว่าจะเริ่มทดลองเดินสายการผลิตได้ในช่วงกลางสัปดาห์ เป็นต้นไป ในส่วนของสำนักงานใหญ่ที่อำเภอหาดใหญ่ จังหวัดสงขลา ไม่ได้รับผลกระทบแต่อย่างใด และได้เปิดดำเนินการนับแต่วันศุกร์ที่ 5 พฤศจิกายน 2553หลังจากที่พนักงานส่วนใหญ่สามารถเดินทางสัญจรได้ตามปกติ
กลุ่มบริษัทได้มีการทำประกันภัยทุกประเภทความเสียหายในส่วนของทรัพย์สิน อาคาร เครื่องจักร สินค้าคงคลัง ตลอดจนถึง Business Interruption อย่างเพียงพอ และอยู่ในขั้นตอนการประสาน สำรวจ และประเมินร่วมกันกับตัวแทนของบริษัทประกันภัย
อนึ่งกลุ่มบริษัทศรีตรังได้ร่วมบริจาคเงินและแจกถุงยังชีพให้แก่ผู้ประสบภัยจากเหุตการณ์น้ำท่วม ในภาคอีสานและพื้นที่ภาคใต้ ลอดจนถึงพนักงานบางส่วนของบริษัทที่ได้รับผลกระทบในครั้งนี้รวมเป็นจำนวนเงิน 2,300,000 บาท